ญี่ปุ่นช็อก พ่อฆ่าลูกสาววัย18 ยัดศพใส่ตู้เย็น ก่อนแขวนคอตาย ลาโลก
(ภาพประกอบ),ชายชาวญี่ปุ่น ก่อเหตุสะเทือนใจ ฆ่าลูกสาววัย 18 ยัดศพใส่ตู้เย็นในร้านขายขนม ก่อนจะปลิดชีพตัวเอง แขวนคอตายลาโลก เพื่อนบ้านสุดช็อก ไม่เคยเห็นครอบครัวนี้มีปัญหาในครอบครัวมาก่อนเลย,เมื่อ 8 ก.ค.62 เว็บไซต์ ,เจแปนไทม์ส ,และ NHK  รายงานเกิดเหตุฆาตกรรมสุดสะเทือนใจในญี่ปุ่น ตำรวจกรุงโตเกียวพบร่าง นางสาวอิบูกิ คิซุ นักศึกษาสาววัย 18 ปี อยู่ภายในตู้เย็นของร้านขายขนมของ นายฮิเดกิ คิซุ ซึ่งเป็นพ่อของเธอ ที่แขวงอารากาวะ กรุงโตเกียว เมื่อวันอาทิตย์ที่ 7ก.ค.ที่ผ่านมา หลังจากก่อ นายฮิเดกิ ได้โทรศัพท์ไปบอกคนในครอบครัวหนึ่ง เมื่อบ่ายวันเสาร์ที่ผ่านมาว่า เขาได้แทงลูกสาวจนเสียชีวิตที่ร้าน และตัวเขาเองกำลังจะไปกระโดดน้ำฆ่าตัวตาย,เจ้าหน้าที่ตำรวจญี่ปุ่น เผยว่า หลังจากสมาชิกครอบครัวดังกล่าวได้รับโทรศัพท์แล้ว จึงรีบมาแจ้งตำรวจด้วยความร้อนใจ เนื่องจากนายฮิเดกิได้หายไป และเจ้าหน้าที่ตำรวจก็ไม่สามารถติดต่อนายฮิเดกิได้ ก่อนต่อมา จะพบศพนายฮิเดกิในสภาพแขวนคอตัวเองตายสุดสลด ที่ต้นไม้ริมฝั่งแม่น้ำในเมืองไซตามะ เมื่อเย็นวันเสาร์ที่ 6 ก.ค.,จากการเปิดเผยของตำรวจสอบสวน ระบุว่า จากการชันสูตรศพเบื้องต้น พบว่าที่บริเวณลำคอของ นางสาวอิบูกิ คิซุ มีรอยคล้ำ แต่ไม่พบว่าตามร่างกายมีร่องรอยถูกแทงด้วยคมมีด ตามที่ นายฮิเดกิ ผู้เป็นพ่อ วัย 43 ปี โทร.แจ้งคนในครอบครัวหนึ่ง โดยเจ้าหน้าที่ตำรวจสอบสวนจะดำเนินการตรวจสอบสาเหตุการณ์เสียชีวิตอย่างแน่ชัดต่อไป,เจแปนไทม์ ยังเผยด้วยว่า มีหญิงวัย 70 ปีคนหนึ่งซึ่งเปิดร้านขายดอกไม้อยู่ใกล้กับร้านขายขนมของนายฮิเดกิ กล่าวด้วยความเสียใจว่า บุตรสาวของนายฮิเดกิเป็นคนสุภาพอ่อนน้อมมาก และดูแล้วที่ผ่านมา พ่อก็รักลูกๆ ของเขามาก ซึ่งเธอสงสัยอย่างยิ่งเกิดอะไรขึ้นในครอบครัวนี้ เพราะที่ผ่านมาไม่เคยสังเกตเห็นว่ามีปัญหาในครอบครัวมาก่อนเลย
ชายชาวญี่ปุ่น ก่อเหตุสะเทือนใจ ฆ่าลูกสาววัย 18 ยัดศพใส่ตู้เย็นในร้านขายขนม ก่อนจะปลิดชีพตัวเอง แขวนคอตายลาโลก เพื่อนบ้านสุดช็อก ไม่เคยเห็นครอบครัวนี้มีปัญหาในครอบครัวมาก่อนเลย
พ่อฆ่าลูกสาว,พ่อฆ่าลูกสาวยัดตู้เย็น,แขวนคอตาย,ญี่ปุ่น,พ่อญี่ปุ่นฆ่าลูก